ISMERTETÉS. 411 
irányt tartja szem előtt, hogy a kezdőnek ne a száraz kategoriákkal, napról 
napra változó s egyénileg fölfogbató rendszertani tényekkel szolgáljon, hanem 
megismertesse. a tárgy szellemével, azokkal a tényekkel, melyek a rendszerek 
megalkotásánál irányelvekül szolgálnak. Szerzőnek nem a palxozoologiai át- 
tekintés nyujtása volt célja, mégis azt hiszem, ez a rész lesz az, melylyel 
könyvében a kezdőhöz legközelebb férkőzhetik! 
A palgozoologiai áttekintést a leiró sztratigrafia részletes tárgyalása kö- 
veti. Erről a részről csak teljes dicsérettel szólhatunk, mert az, a mit a szerző 
ebben a részben ad minden szakembernek, egyaránt hasznos lehet. Az a 
nagy munka, a mit ennek összeállítása megkövetelt, méltán meghozza gyümöl- 
csét, mert e részben a modern sztratigrafiai irány magasabb céljainak meg- 
felelőleg nyújtja a szerző mindazokat az ismereteket, melyeket a földkéreg 
képződményeiről mindmáig tudunk. Hangsúlyoznunk kell, hogy összeállítása 
nem egyszerű másolása külföldi tankönyveknek, hanem amennyire a tárgy 
természete megengedi — kétségtelenül eredetinek mondható. Tárgyalásából vilá- 
gosan kitünik, hogy a földkéreg képződményeinek csoportosításá- 
nálnem a határvonalak éles megvonása, kikeresése a főcél s 
a föld történetében megnyilvánult jelenségek és mozzanatok 
nem az általunk előre megállapított keretekbe sorolandók, 
hanem éppen ellenkezőleg, az áttekintés megkönnyítése céljá 
ból a jelenségek tömkelegében olyan rendszert alkotunk, mely- 
hez éppen a jelenségek megnyilvánulási módja, lefolyása szol- 
gáltatja az alapot. Az egyes korok végén nincsenek éles határvonalak, a 
földkéreg kialakulása folytonos, a változások állandók s a határvonalak éppen 
odahelyezendők, hol maguk a jelenségek mintegy mértföldmutatói a folyto- 
nos fejlődésnek! 
Ebben a szellemben tárgyalja szerző az egymásra következő korokat, 
világos átnézetben, táblázatokkal "megkönnyítve ismerteti képződményeiket, 
kifejlődési módjukat s elterjedésüket. Mindenütt az egykori viszonyokat rekon- 
struáló palgogeografiai tények szemmeltartásával. Bennünket legközelebb érintő 
s reánk nézve legfontosabbak a Magyarországra vonatkozó adatok, melyeket 
szerző mindenütt külön szakaszokban tárgyal. Ezekért a nagy áttekintést 
igényelő s kétségtelenül kritikával készült összeállításokért különösen hálásak 
lehetünk szerzőnek, a ki ezzel hasznos áttekintést adott s megkönnyítette mun- 
káját mindazoknak, a kik a hazai föld geologiai viszonyainak tanulmányozásá- 
val foglalkoznak. 
A leirásokat számos, legnagyobbrészt sikerült s jól kifejező ábra kiséri, 
melyek között — különösen hazánkra nézve oly fontos —  harmadidőszaki 
kövületeinkből igen sok jellemző alakot találunk. 
A mű terjedelme így is tekintélyes, holott az alkalmazott részt nem 
tárgyalja. Ezt a részt elhagyta szerző, nehogy — mint előszavában Írja — a 
mű terjedelmét még jobban növelje. Stílusán egyébként is meglátszik, hogy 
mindenütt a rövidségre törekszik, mi a német tankönyvek megszokott terjen- 
gőssége mellett kétségtelenül dicsérendő, de sok helyen a megértés rovására 
van. Általában annyira tömör, rövid, sok helyen a fogalmak nagy mennyi- 
